Osnovna škola Joakima Rakovca Sveti Lovreč Pazenatički Gradski trg 1, 52448 Sveti Lovreč Tel: 052/448-104, Fax:052/448-266

e pošta: [ured@os-jrakovca-svlovrecpazenaticki.skole.hr](mailto:ured@os-jrakovca-svlovrecpazenaticki.skole.hr)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

KLASA: 400-02/21-01/1

URBROJ: 2167-23-06-21-4

Sveti Lovreč, 22.12.2021.

**OBRAZLOŽENJE FINANCIJSKOG PLANA ZA 2022. GODINU**

**TE PROJEKCIJA ZA 2023. I 2024. GODINU**

1. **Sažetak djelokruga rada Osnovne škole Joakima Rakovca**

Osnovna škola Joakima Rakovca Sveti Lovreč Pazenatički obavlja javnu djelatnost sukladno Zakonu o odgoju i obrazovanju u osnovnoj i srednjoj školi. Škola djeluje na adresi Gradski trg 1, 52448 Sveti Lovreč. Telefonski broj je 052/448 104, e-mail adresa ured@os-jrakovca-svlovrecpazenaticki.skole.hr. Šifra škole je 18-490-001.

Školu pohađa 124 učenika u 8 razrednih odjela. Nastava se odvija u jednoj smjeni u petodnevnom radnom tjednu. Neposrednom je radu s učenicima namijenjeno 8 učionica, 1 specijalizirana učionica, 4 nastavnička kabineta, knjižnica i sportska dvorana.

U školi se izvodi redovna, izborna, dodatna nastava, dopunska nastava i izvannastavne aktivnosti sukladno Nastavnom planu i programu, Godišnjem planu i programu rada Škole, te Školskom kurikulumu za školsku 2021./2022. godinu.

U školi ima 39 zaposlenika, od toga na nastavno osoblje, stručne suradnike i pomoćnike i nastavi otpada 31 osoba, s punim i nepunim radnim vremenom. Tri učiteljice ostvaruju pravo na pola radnog vremena. U školi su još zaposleni ravnatelj, tajnik, voditelj računovodstva, domar, kuharica, dvije spremačice, te vozač školskog kombija.

Ravnatelj škole je Mladen Majušević, prof, tajnik škole je Anna Kuzma, spec.publ.admin. a predsjednik Školskog odbora Alen Hasikić, mag. edu. phaed.

Upis u sudski registar na Trgovačkom sudu u Pazinu Tt-09/2007-2 od 27.10.2009.

1. **Naziv programa i vremensko razdoblje trajanja programa**

Prioritet škole je kvalitetan odgoj i osnovno obrazovanje učenika koji se provodi:

* kroz redovitu, izbornu, dodatnu, dopunsku nastavu i izvannastavne aktivnosti te na taj način učenici poboljšavaju svoje sposobnosti, kreativnost i talent za daljnje školovanje,
* stalnim podizanjem nastavnog standarda na višu razinu kroz usavršavanje učitelja sudjelovanjem na stručnim skupovima županijske i državne razine u organizaciji MZO-a i Agencije za odgoj i obrazovanje, ali i uz druge subjekte koji se bave odgojno-obrazovnom djelatnošću.
* stalnim projektima na razini škole koji se integriraju u redovitu nastavu i koreliraju s nastavnim sadržajem kroz dodatni rad i izvannastavne aktivnosti, te uključenost projektnog sadržaja u terensku i izvanučioničku nastavu uz dodatnu aktivnost učitelja i učenika.

Sredstva koja su potrebna za isplatu plaća djelatnika izračunavaju se na temelju koeficijenata složenosti poslova koji su propisani Uredbom o nazivima radnih mjesta i koeficijentima složenosti poslova u javnim službama.

Ostali rashodi za zaposlene: izdaci za dar djeci, regres za godišnji odmor i božićnica planirani su na osnovu sadašnjeg stanja. Trošak za isplatu jubilarnih nagrada ovisi o broju zaposlenih koji navršavaju broj godina rada potrebnih za ugovorenu isplatu.

**Materijalni rashodi OŠ po kriterijima – minimalni standard**

Redovna djelatnost škola financirana je iz decentralizacije iz koje se financiraju materijalni i financijski rashodi, rashode za materijal i dijelove za tekuće i investicijsko održavanje, usluge tekućeg i investicijskog održavanja. Izračun mjesečne dotacije provodi se na temelju izračuna po broju učenika, po broju razrednih odjela, po broju zgrada škole. Sredstva se troše namjenski i to samo za financiranje materijalnih i financijskih rashoda (prema ekonomskoj klasifikaciji) nužnih za realizaciju nastavnog plana i programa.

**Opći ciljevi:**

Podmirivanje materijalnih rashoda i tekućih izdataka,

**Posebni ciljevi:**

Kvalitetno odvijanje nastave i sigurnost učenika i djelatnika škole

**Ostvareni ciljevi aktivnosti i pokazatelji uspješnosti realizacije tih ciljeva:**

Podmiruju se troškovi za službena putovanja, uredski materijal, energiju, materijal za tekuće održavanje, usluge telefona, pošte i prijevoza, prijevoz učenika, usluge tekućeg održavanja, komunalne usluge, računalne usluge, zdravstvene usluge, ostale usluge, ostale nespomenute rashode poslovanja.

**Programi obrazovanja iznad standarda**

**Materijalni rashodi OŠ po kriterijima – iznad standarda**

**Opis aktivnosti:**

Troškovi financirani iz sredstava iznad decentralizacije su troškovi prijevoza učenika, troškovi energenata, premija osiguranja i zdravstvenih pregleda.

**Opći ciljevi:**

Podmirivanje materijalnih rashoda i tekućih izdataka.

**Posebni ciljevi:**

Kvalitetno odvijanje nastave i sigurnost učenika i djelatnika škole

**Županijska i državna natjecanja**

**Opis aktivnosti:**

Sudjelovanje učenika OŠ Joakima Rakovca na županijskim i državnim natjecanjima. Nakon provedenih školskih natjecanja uslijedila su županijska natjecanja i državna natjecanja. Naši učenici pozvani su na županijsko natjecanje iz matematike, tehničke kulture, likovne kulture, povijesti, njemačkog jezika, informatike, biologije te na smotri literarnog, dramsko-scenskog i novinarskog stvaralaštva LiDraNo. Svakako vrijedi istaknuti 1. mjesto na županijskom natjecanju iz matematike učenice 4. razreda. Budući je učenica riješila više od 90% ispita na županijskom natjecanju, sudjelovala je i u završna dva kola na Hrvatskoj matematičkoj olimpijadi za kadete gdje je također ostvarila zapažen rezultat. Osim nje, učenik 5. razreda ostvario je 2. mjesto na Županijskom natjecanju iz informatike.

**Opći ciljevi:**

Cilj provođenja školskih natjecanja je da se individualnim, mentorskim i timsko - suradničkim radom omogući učenicima da s obzirom na različite interese i mogućnosti razviju afinitete prema različitim nastavnim predmetima i sadržajima Omogućiti djeci da kroz razne aktivnosti putem dodatne nastave pokažu svoja znanja i vještine

**Posebni ciljevi:**

Svaki učenik ima različite interese i potrebu da pokaže ono što zna. Škola je dužna osigurati izbor dodatne nastave različitih sadržaja kako bi svatko pronašao ono što mu odgovara.

**Ostvareni ciljevi aktivnosti i pokazatelji uspješnosti realizacije tih ciljeva:**

Učenici se uključuju u dodatnu nastavu gdje im se pruža mogućnost samopotvrđivanja u raznim područjima, potiče zdrave odnose među članovima grupe i omogućuje ostvarivanje vlastitih interesa, znanja i vještina. Napredak se prati tijekom cijele nastavne godine. Učenici ostvaruju izvrsne rezultate.

**Mozaik 3**

**Opis aktivnosti:**

Projekt MOZAIK je sufinanciran iz sredstava Europskog socijalnog fonda na temelju Operativnog programa „Učinkoviti ljudski potencijali 2014.-2020.“Za ovu školsku godinu dobivena su bespovratnih sredstava za projekt „MOZAIK 3“ „Osiguravanje pomoćnika u nastavi i stručnih komunikacijskih posrednika učenicima s teškoćama u razvoju u osnovnoškolskim i srednjoškolskim odgojno-obrazovnim ustanovama, faza III, čime se osiguralo pomoćnike u nastavi za učenike s teškoćama u školskoj 2021./2022. godini u školama u kojima je osnivač Istarska županija.

**Opći ciljevi:**

Projektom se želi pomoći učenicima s teškoćama u razvoju koji pohađaju osnovnoškolske i srednjoškolske programe u redovitim ili posebnim odgojno-obrazovnim ustanovama te imaju teškoće koje ih sprječavaju u funkcioniranju bez pomoći pomoćnika u nastavi/stručnog komunikacijskog posrednika.

**Posebni ciljevi:**

Osiguranje pomoćnika učenicima s teškoćama u razvoju poboljšava njihov odgojno-obrazovni uspjeh, potiče uspješniju socijalizaciju i emocionalno funkcioniranje te donosi napredak u razvoju vještina i sposobnosti u školskoj sredini.

**Ostvareni ciljevi aktivnosti i pokazatelji uspješnosti realizacije tih ciljeva:**

Zahvaljujući sredstvima iz programa osigurala su se sredstva za tri pomoćnika u nastavi za tri učenika koji su imali potrebu za istima. Time se olakšalo i poboljšalo njihovo integriranje i savladavanje u nastavnom procesu.

**Školska kuhinja**

**Opis aktivnosti**

Planirani su rashodi po realnoj procjeni ostvarenja istih koji služe za financiranje prehrane učenika dok borave u školi u skladu s propisanim normativima koje donosi ministarstvo nadležno za zdravstvo. Tjedni jelovnik objavljuje se na školskoj oglasnoj ploči škole. U cilju očuvanja zdravlja učenika u školi se ne nudi brza hrana i gazirana pića. Prehrana se izvodi u blagovaonici škole.

**Opći ciljevi:**

Cilj provođenja je da se djeca što zdravije hrane.

**Posebni ciljevi:**

Omogućavanje svim učenicima mogućnost prehrane u školskoj ustanovi.

**Ostvareni ciljevi aktivnosti i pokazatelji uspješnosti realizacije tih ciljeva:**

Broj učenika koji se hrane u školi svake godine se povećava. Ove školske godine u školskoj kuhinji hrani se 117 učenika.

**Produženi boravak**

**Opis aktivnosti:**

Produženi boravak neobvezan je oblik odgojno-obrazovnog rada namijenjen učenicima razredne nastave koji se provodi izvan redovite nastave i ima svoje pedagoške, odgojne, zdravstvene i socijalne vrijednosti.

**Opći ciljevi:**

Najvažniji je cilj omogućavanje stručne pomoći u rješavanju postavljanih zadataka, razvijanje i poticanje sposobnosti za samostalni i timski rad, te zbrinjavanje djece do povratka roditelja s posla.

**Posebni ciljevi:**

Omogućiti djetetu kvalitetan program i otkriti njegove potencijale kao jedinstvene osobe. Pripremiti dijete za daljnje obrazovanje i cjeloživotno učenje.

**Ostvareni ciljevi aktivnosti i pokazatelji uspješnosti realizacije tih ciljeva:**

Program se provodi kontinuirano, te je u isti trenutno uključeno 15 učenika.

Financiranje se provodi tako da troškove djelatnika (plaća i ostali materijalni troškovi, službena putovanja i stručno usavršavanje, zdravstvene preglede) sufinancira Općina Sveti Lovreč i Grad Poreč, te roditelji.

**Zavičajna nastava**

**Opis aktivnosti:**

Ideja o Zavičajnoj nastavi na području Istarske županije te njena implementacija u predškolske i školske ustanove inicirana je s ciljem očuvanja istarskih posebnosti, bogate multikulturalnosti, povijesti i tradicije. Voljeti svoj kraj uči se od malih nogu, što je i polazišna točka samog projekta koji djecu želi upoznati sa šarolikim multikulturnim istarskim identitetom, njenom tradicijom, običajima i poviješću.

**Opći ciljevi:**

Projektom se žele sakupiti svi oni radovi, pjesme, aktivnosti, saznanja, istraživanja koje vrtići i škole provode marljivo, tiho, samozatajno tijekom godina. Želi ih se smjestiti na jedno mjesto kako bi vidjeli koliko zapravo radimo na očuvanju našeg identiteta, našeg postojanja u našim vrtićima, školama i društvu.

**Posebni ciljevi:**

Kroz projekt učenici upoznaju kulturu i jezik svog zavičaja, istarsko pjesništvo i tradicijsku glazbu. Razvijaju ljubav prema istarskoj narodnoj riječi, glazbi, upoznaju se sa starim istarskim instrumentima i savladavaju osnove sviranja i plesanja istarskih plesova.

**Ostvareni ciljevi aktivnosti i pokazatelji uspješnosti realizacije tih ciljeva:**

Već dugi niz godina pod motom „Da se ne zabi“ u OŠ Joakima Rakovca provodimo različite aktivnosti kroz koje potičemo učenike na vraćanje svojim korijenima. S učenicima istražujemo i proučavamo zavičajne posebnosti i prošlost, njegujemo domaću besidu, usmenu zavičajnu književnost, folklorno stvaralaštvo na području glazbe, plesa, običaja, priča i tradicionalnih igara kako bi izgradili pozitivan odnos prema prirodnoj i kulturnoj baštini svog zavičaja. Pridavanje pozornosti očuvanju zavičajnog blaga osobito je bitno u današnjem svijetu kada se pod utjecajem globalizacije događaju velike promjene, posebice na području kulture. Tako je u školskoj godini 2021./2022. u tijeku projekt Igra koji za cilj ima implementaciju zavičajnih sadržaja u nastavne planove i programe, njegovanje ishodišta zavičajnosti u širem interkulturalnom i multikulturalnom kontekstu**,** razvijanje ljubavi i pravilog odnosa prema prirodnoj i povijesnoj baštini zavičaja te razvijanje interesa za sadržaje iz prošlosti i poticanje istraživačkog rada, mašte i kreativnosti.

**Školska shema**

Radi povećanja unosa svježeg voća i povrća te mlijeka i mliječnih proizvoda, kao i podizanja svijesti o značaju zdrave prehrane kod školske djece, Škola je uključena u projekt Školske sheme - besplatni obroci voća, povrća i mlijeka za školsku djecu.   
  
Svaka škola koja želi sudjelovati u Školskoj shemi odabrat će, sukladno proceduri propisanoj od strane Agencije za plaćanja u poljoprivredi, ribarstvu i ruralnom razvoju, dobavljača koji će isporučivati voće i povrće (100-150 g po djetetu tjedno) i mlijeko, jogurt, vrhnje i sl. (0,15-0,25 l po djetetu tjedno). Voće i povrće isporučivat će se i raspodjeljivati najmanje jednom tjedno, a mlijeko i mliječni proizvodi jednom tjedno najmanje 12 tjedana u nastavne dane u skladu sa školskim kalendarom tijekom cijele školske godine.

**Opremanje u osnovnim školama**

**Opis aktivnosti:**

Sredstvima Općine Sveti Lovreč, Grada Poreča i donacijama nastoji se unaprijediti rad škole sudjelovanjem u suvremenim promjenama, poticanjem uvođenje i primjena novih metoda i oblika nastavnoga i školskog rada.

**Opći ciljevi:**

Sredstva su predviđena za nabavu knjiga za školsku knjižnicu i nabavu informatičke opreme, uredskog namještaja i ostale opreme, a ostvaruju se iz proračuna Općine Sveti Lovreč i vlastitih sredstava.

**Posebni ciljevi:**

Cilj je nabaviti opremu koja je neophodna za održavanje nastavnog plana i programa.

**Ostvareni ciljevi aktivnosti i pokazatelji uspješnosti realizacije tih ciljeva:**

Zahvaljujući ranije navedenim izvorima financiranja, Škola je u 2021. godini ugradila klima uređaje u učionicama na južnoj strani zgrade, zamijenila dvije derutne staklene stijene u holu škole te dodatno opremila Školu informatičkom i dr. opremom nužnom za rad.

1. **Obrazloženje programa rada školske ustanove**

Školska ustanova donosi Godišnji operativni plan prema planu i programu koje je donijelo Ministarstvo znanosti i obrazovanja.

Planovi se donose za nastavnu, a ne fiskalnu godinu, te je to uzrok mnogim odstupanjima u izvršenju financijskih planova. Mnoge aktivnost se zbog inih razloga mogu pomaknuti unutar školske godine iz jednog polugodišta u drugo što uzrokuje promjene u izvršenju financijskog plana za dvije fiskalne godine.

Od izbornih programa održava se informatika i vjeronauk od prvog do osmog razreda, odnosno njemački jezik od četvrtog do osmog razreda. Kroz te programe učenici zadovoljavaju svoje potrebe za većim znanjem, a posebno su motivirani za učenje informatike (100% polaznika).

Dodatni programi su organizirani gotovo za sve nastavne predmete gdje se učenici žele dodatno obrazovati.

Izvannastavne aktivnosti su u našoj školi jako zastupljene te ove školske godine djeluje ukupno 24 grupe, što predstavlja značajno povećanje u odnosnu na prethodne godine.

1. **Zakonske i druge podloge na kojima se zasnivaju programi**

* Zakon o odgoju i obrazovanju u osnovnoj i srednjoj školi
* Zakon o ustanovama ( NN br. 76/93., 29/97., 47/99., 35/08.)
* Zakon o proračunu ( NN br. 87/08.), Pravilnik o proračunskim klasifikacijama NN br. 26/10. i Pravilnik o proračunskom računovodstvu i računskom planu NN br. 114/10., 31/11.
* Upute za izradu Proračuna Istarske Županije
* Godišnji plan i program rada škole za školsku godinu
* Kurikulum škole za školsku godinu
* Statut
* Pravilnik o osnovnoškolskom odgoju i obrazovanju učenika s teškoćama u razvoju
* Pravilnik o načinima, postupcima i elementima vrednovanja učenika u osnovnoj i srednjoj školi

1. **Potrebna sredstva za provođenje programa i ishodišta na kojima se zasnivaju izračuni i ocjene potrebnih sredstava za provođenje programa**

Financijskim planom proračunskog korisnika, odnosno Škole, planiraju se sredstva potrebna za provođenje određenog programa. Programi se vode po izvorima financiranja i unaprijed definiranim proračunskim klasifikacijama koje su definirane Zakonom o proračunu.

**Izvori sredstava za financiranje rada Škole su :**

* opći prihodi i primici, skupina 636, državni proračun iz kojeg se financira rad zaposlenih
* opći prihodi i primici, skupina 671, županijski proračun za materijalne troškove poslovanja škole te održavanje i obnovu nefinancijske imovine
* opći prihodi i primici, skupina 636, koja se odnosi na prihode od Općine Sveti Lovreč i Grada Poreča
* vlastiti prihodi, skupina 661
* prihod po posebnim propisima, skupina 652, koja se odnosi na sufinanciranje roditelja i djelatnika za prehranu u školskoj kuhinji
* prihodi od donacija od pravnih i fizičkih osoba izvan općeg proračuna, skupina 663
* prihodi od financijske imovine - IKB Umag, naplata kamate a vista po žiro računu, skupina 641
* tekuće pomoći iz drž. proračuna temeljem prijenosa sredstava EUza projekte pomoćnika u nastavi Mozaik, skupina 638

**Prihodi iz državnoga proračuna**

* rashodi za zaposlene: izdatci za dar za djecu, jubilarne nagrade i pomoći
* troškovi prijevoza radnika
* troškovi plaća zaposlenika

**Prihodi od osnivača - Istarske županije**

* Prihode za financiranje rashoda, koji se financiraju minimalnim standardima, planirali smo primjenom Financijskih pokazatelja iz Uputa za izradu proračuna što znači kako smo primijenili zadane indekse.
* Od tako dobivenih vrijednosti prihoda prvo smo predvidjeli fiksne rashode koji se planiraju na osnovi potrošnje tekuće godine, tj. troškove energije, prijevoza učenika.
* U rashodima iz kategorije općih troškova prvo smo planirali rashode za komunalne usluge (voda, odvoz smeća, deratizacija…), rashode telefona, pedagošku dokumentaciju i materijal. Nakon toga planirali smo ostale troškove prema prioritetima.
* Planirani rashodi za nabavu nefinancijske imovine (postrojenja i oprema)

**Prihodi od Općine Sveti Lovreč**

* Vezani su uz sufinanciranje prehrane učenika lošijeg imovinskog stanja, nagrade za darovite učenike, te materijalne i ostale rashode poslovanja te sufinanciranje produženog boravka.

**Prihodi od Grada Poreča**

* Vezani su uz sufinanciranje prehrane učenika lošijeg imovinskog stanja i produženog boravka.

**Vlastiti prihodi**

* Prihodi od refundacije materijalnih troškova – od Dječjeg Vrtića „Radost“
* Prihodi od prehrane za djecu Dječjeg Vrtića „Radost“

**Prihodi po posebnim propisima**

* Namjenski prihodi od sufinanciranja obuhvaćaju prihode sufinanciranja školske kuhinje, izleta, za terensku i izvanučioničku nastavu ako prijevoz organizira škola.
* Produženi boravak, sufinanciranje roditelja

1. **Usklađenost ciljeva i programa sa dokumentima dugoročnog razvoja**

**( Županijska razvojna strategija IŽ)**

Školske ustanove ne donose strateške, već godišnje planove i programe (GPP i školski kurikulum) prema planu i programu koje je donijelo Ministarstvo znanosti i obrazovanja. Vertikala usklađivanja ciljeva i programa MZO-a i jedinice lokalne (regionalne) samouprave – školske ustanove još nije provedena.

Također, planovi se donose za nastavnu, a ne za fiskalnu godinu. To je uzrok mnogim odstupanjima u izvršenju financijskih planova, odnosno pomak određenih aktivnosti.

1. **Izvještaj o postignutim ciljevima i rezultatima programa temeljenim na pokazateljima uspješnosti iz nadležnosti proračunskog korisnika u prethodnoj godini**

U školskoj godini 2020./2021. školu je pohađalo 129 učenika u 8 razreda po 1 odjel, 61 učenika u nižim razredima, te 68 učenika u višim razredima.

Odgojno-obrazovni rad ostvario se u potpunosti u redovitoj i izbornoj nastavi, te u dopunskom i dodatnom radu s učenicima. Nastavni plan i program ostvaren je u cijelosti u svim predmetima.

Od 129 učenika, njih 73 prolaze s odličnim uspjehom, s vrlo dobrim 43, te s dobrim 12 i dovoljnim 1.

Na kraju školske godine za odličan uspjeh i uzorno vladanje pohvaljeno je 73 učenika.

Dopunska nastava za učenike nižih razreda organizirana je iz hrvatskog jezika i matematike, a za više razrede iz hrvatskog jezika, matematike, engleskog jezika, fizike i kemije.

Dodatni rad organiziran je za niže razrede iz hrvatskog jezika i matematike, a za više razrede iz hrvatskog jezika, njemačkog jezika i matematike.

Izvannastavne aktivnosti održavale su se nakon nastave. Sve aktivnosti bile su stručno zastupljene.

Izvannastavne aktivnosti, plan kulturne djelatnosti, terenske nastave, izvanučioničke nastave i izleti odrađeni su prema godišnjem planu i programu rada Školskog kurikuluma.

Učenici su sudjelovali na školskim, općinskim, županijskim natjecanjima i natjecanjima državne razine

Djelatnici naše škole redovito odlaze na seminare i stručne skupove koje organizira Ministarstvo znanosti i obrazovanja i Agencija za odgoj i obrazovanje.

Ravnatelj

Mladen Majušević, prof.